NaiveNeuron/SloPal huggingface dataset:
Číž, Miroslav, podpredseda NR SR (2015-05-07):
Ďakujem pekne, vážený pán predseda. Ešte mi, kolegyne, kolegovia, dovoľte, aby som privítal na balkóne členov klubu dôchodcov mestskej časti Košice Nad jazerom. Vitajte. (Potlesk.) Teraz vás prosím, pán predseda vlády, aby ste v limite pätnástich minút odpovedali na vám adresované otázky podľa vyžrebovaného poradia. Prvá otázka je od pána poslanca Petra Šucu a znie: „Pán predseda, 8. mája si pripomenieme 70. výročie ukončenia druhej svetovej vojny. Slovenský zväz protifašistických bojovníkov je organizácia ľudí, ktorí prežili strasti druhej svetovej vojny, mnohí ich priatelia padli v boji proti fašizmu. Myslíte si, že politici venujú dostatočnú pozornosť týmto ľuďom?“ Máte slovo, pán predseda.
M. Sabolová, poslankyňa: (2005-10-27):
Prvá záležitosť je úhrada za využívanie prírodných liečivých zdrojov a prírodných minerálnych zdrojov. Mnohí z vás ste dostali požiadavku obcí, bohužiaľ, až predvčerom  prostredníctvom e-mailu. Mrzí ma, že takúto úhradu nepredložilo aj ministerstvo vo svojom návrhu zákona, aby obce, ktoré ležia v pásme 1. stupňa ochrany a majú minerálne vody, kde dochádza k odberu prírodnej liečivej vody alebo vôbec k odberu prírodnej minerálnej vody, ak všetko je príjmom, odvody sú príjmom len štátneho rozpočtu, ak chceme, aj istým spôsobom zveľaďovali toto svoje územie, pretože je to v ich katastri, skutočne ich požiadavka a ich návrh na prerozdelenie tohto odvodu, 40 % obci a 60 % štátu, je odôvodnená. Mrzí ma, že tento návrh sa nedostal ani do spoločnej správy. A keďže sme aj teraz prehodili poradie bodov, nestihla som získať ani 15 podpisov, len chcem povedať, že skutočne treba, aby tá obec, v ktorej ležia prírodné minerálne vody, a keď jej ten odber robia aj veľkoodberatelia, ktorí na tom, myslím, veľmi dobre v súčasnosti profitujú, aj mala z toho istý zisk. A myslím si, že sa nám to podarí upraviť, pretože zdravotnícke zákony novelizujeme vždy v rôznych článkoch a v rôznych paragrafoch aj pri iných zákonoch. Druhá moja poznámka je k bodu 31 spoločnej správy, ktorý žiadam vyňať na samostatné hlasovanie s tým, že neodporúčam prijať tento bod, pretože ide zase o záchrannú službu, kde už snáď neexistuje žiaden zákon, kde by sme ustanovenia týkajúce sa záchrannej služby nejakým spôsobom neopravovali, neupravovali, nedopĺňali. Je to nový § 17c, kde ide o výmenu sídla stanice záchrannej zdravotníckej služby. Pripúšťam, že túto zmenu môžeme do budúcnosti urobiť, ale v priebehu, keď beží výberové konanie na licencie pre záchranné služby, sa mi to zdá, nechcem povedať, až neetické, pretože mi to vyvoláva obraz o tom, že snáď niekto podal zlú žiadosť a dnes treba urobiť zmenu tej žiadosti. Pán minister tu už veľmi dlho sľuboval, že predloží návrh zákona o záchrannej zdravotníckej službe ako celok. Určite pri tvorbe nových zákonov sa vyskytnú chyby, ale prv sme tvrdili, že sídla musia byť na jednom mieste. Potom sme tie sídla posunuli z týchto miest do istej vzdialenosti. Teraz ich chceme dokonca pri tej žiadosti meniť, aby bolo možné na základe dohody vymeniť sídla. Nezdá sa mi to seriózne. A preto žiadam dať hlasovať o tomto návrhu samostatne. A prosím vás, páni kolegovia, aby sme tento návrh nepodporili. A ešte sa vrátim k jednému bodu, to už aj zaznelo za poslanecký klub, aby body, ktoré sú vyňaté na spoločné hlasovanie, 30, 33, 35 a 36 s odporúčaním síce gestorského výboru schváliť ich, je to systém kvality, sme neschválili. Tiež sa mi nezdá, že v zákone o kúpeľoch by sme mali takúto veľkú novelu prijímať. Myslím si, že bola možnosť, aby sme túto vec vyriešili, lebo vieme, že tie problémy sú v medicínskej obci, zdravotníckej obci, ale tiež sa mi zdá, že nie je to najvhodnejšie riešenie. Ďakujem veľmi pekne.
Hlina, Alojz, poslanec NR SR (2014-10-23):
Ďakujem veľmi pekne. Pán kolega, nevadí, pán kolega Poliačik, nevadí, že tomu nerozumiete. Nemôžete rozumieť všetkému. Vy máte svoje agendy. Prosím vás, to je presne ten typický váš prístup. Tuná dôjde horalkový zákon, dva dni tu bojujete s horalkami a chcete z toho robiť koncepciu, systémovo telocvik. Proste, ja neviem, ísť od podlahy. A pritom niekto doniesol, že nemajú byť sýtené nápoje v bufetoch. Čiže toto je návrh, ktorý pomôže zdecimovanému poľnohospodárstvu, zdecimovanému poľnohospodárstvu. Dneska poľnohospodári nasadia repku a majú svätý pokoj, lebo to nemá kto pozbierať. Keď sa dá takýto drobný nástroj, ak sa to dá zlepšiť, tak možno dajú potravinu alebo plodinu, ktorá je náročnejšia na zber a neviem čo, lebo vedia, že budú môcť z tých jahôd alebo z niečoho prípadne v nepeňažnom plnení dať. 	Verte tomu, kolega, že je to úplne v poriadku, dobre, je to úplne v poriadku. Netrápte sa tým. Je to na mieste. Vy si predložte svoj nejaký návrh o tom, aby mohli tí, čo šijú košele, si zobrať košele. Toto je úplne v poriadku. Ďakujem.
Jurinová, Erika, podpredsedníčka NR SR (2013-12-04):
Pán poslanec Petrák s reakciou na faktické poznámky. Nech sa páči.
P. Hrušovský, predseda NR SR: (2003-10-30):
Ľ. Navrátilová, poslankyňa: V rozprave odzneli dva pozmeňujúce návrhy, ktoré som navrhla ja.
Paška, Pavol, predseda NR SR (2013-10-30):
(Hlasovanie.) 129 prítomných, 55 za, 61 proti, 12 sa zdržali, 1 nehlasoval. Návrh sme nepostúpili do druhého čítania. A ešte jedno hlasovanie, pán poslanec, o návrhu poslanca Škripeka na vydanie zákona č. 350 o rokovacom poriadku. (Hlasovanie o návrhu poslanca Národnej rady Slovenskej republiky Branislava Škripeka na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 742.)
B. Bugár, podpredseda NR SR: (2002-07-03):
P. Tatár, poslanec: Dámy a páni, HZDS potichu, ale tvrdošijne dodnes obhajuje svoj štátny terorizmus a svoju privatizačnú rabovačku, a preto sa pýtam, máme hlasovať za návrhy HZDS, ja myslím, že oni sami nemajú pravdu. Myslím, že HZDS sa má najprv zamyslieť nad svojím obilím, nad svojím predajom VSŽ, nad svojimi samoúnosmi alebo nad svojimi samovýbuchmi. Treba tiež povedať, že je chybou Dzurindovej vlády, že nepotrestala vinníkov, že nevymietla tento Augliášov chliev a že do istej miery sa im aj prispôsobila. Musím však povedať, že za tejto vlády určite prestal štátny terorizmus a v prípadoch podozrenia z korupcie ministri vzali svoj klobúk a odišli z vlády. Čo sa týka prípadu vlakového nešťastia v tom železničnom tendri, ten sa vyšetruje a ja si želám tiež, aby bol vyšetrený, o tom, či Mikuláš Dzurinda má alebo nemá byť predseda vlády, o tom nech rozhodnú voliči v nadchádzajúcich voľbách. Občianska konzervatívna strana totiž nemieni pomáhať Mečiarovi ani Ficovi k moci. Pre OKS nie je politika o tom, (Hlasy v sále.) čo kto ukradol, ale o tom, čo kto urobil. Nekradnúť je pre nás samozrejmé. O tom, čo kto urobil, však všetky strany mlčia. Pamätáte si, že nás nepodporili pri znižovaní verejných výdavkov, pri ozajstnej reforme verejnej správy a bolo to práve HZDS, ale aj SDKÚ, ktorí nepodporili dobrú dôchodkovú reformu. My jednoducho navrhujeme úplnú privatizáciu, čím sa zmierni, zmenší priestor pre korupciu. Navrhujeme škrtnúť všetky dotácie, tam zmizne priestor pre korupciu, navrhujeme zásadne znížiť výdavky štátu (Hlasy v rokovacej sále.) aj na tendre a znížiť dane. Tam sa zníži priestor pre korupciu a rozbehne sa hospodársky rast. Navrhujeme, aby sa nezamestnaným vyplácali dávky, ak verejnoprospešne pracujú.
J. Halecký, poslanec: (2008-11-25):
Chcem pripomenúť, že starostlivosť o ženu, o matku, o dieťa je v programovom vyhlásení vlády opakovane zdôrazňované a je to dokumentované aj, môžem to dokumentovať aj tým, že pri prídavku na dieťa sa postupovalo spôsobom, ktorý je účinný, a to z toho dôvodu, že možnože zdá sa, že navýšenie z 540 korún na 640 korún nie je nejaké výrazné a nie je významné, ale chcem len pripomenúť, že zákonné, podľa uzákoneného spôsobu valorizácie to navýšenie by bolo podstatne niekoľkonásobne menšie, zhruba okolo tých 15 korún, maximálne 30 korún. Takže pokiaľ je to trojnásobok, štvornásobok, nie je to len príspevok na 2-3 obedy do mesiaca, ale je to príspevok v sume celkovej, ročne, myslím, že okolo 7 mld. Sú to dosť výrazné financie pre starostlivosť o dieťa. Takže aj tento príplatok k príspevku pri narodení nielen prvého, ale aj druhého, tretieho dieťaťa považujem za významný prvok plnenia programového vyhlásenia vlády a významný príspevok pre finančnú stabilizáciu rodiny pri narodení dieťaťa. Preto tento príplatok vítam a podporíme ho takisto pri hlasovaní. Ďakujem.
P. Hrušovský, predseda NR SR: (2004-05-27):
(Hlasovanie.) 126 prítomných, 30 za návrh, 54 proti, 42 sa zdržalo. Návrh sme neschválili. Ďalší návrh. M. Demeterová, poslankyňa: Pán predseda, prosím, dajte hlasovať o bode 2 zo spoločnej správy.
Blaha, Ľuboš, podpredseda NR SR (2023-12-18):
Vážené pani poslankyne, vážení páni poslanci, otváram ôsmy rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Vladimír Faič, pán poslanec František Majerský, pán poslanec Milan Majerský, pán poslanec Roman Mikulec, pani poslankyňa Veronika Šrobová a pani poslankyňa Andrea Turčanová. O ospravedlnenie neúčasti z dôvodu práceneschopnosti požiadali poslanci František Mikloško a Anna Záborská. Pokračujeme v prerušenej rozprave o druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy, tlač 90. Poprosím ministra dopravy Jozefa Ráža, aby zaujal miesto určené pre navrhovateľov, a spoločného spravodajcu z výboru pre verejnú správu a regionálny rozvoj poslanca Romana Malatinca, aby zaujal miesto určené pre spravodajcov. Ďalším v poradí z písomne prihlásených rečníkov do rozpravy je poslanec Ján Hargaš, ktorému odovzdávam slovo. Pripraví sa poslanec Peter Stachura. Nech sa páči, pán poslanec Hargaš, máte slovo. (Pokračovanie rokovania v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.)
Blanár, Juraj, podpredseda NR SR (2022-02-18):
Vážené panie poslankyne, páni poslanci, informoval som predsedu Národnej rady o tom, že tu bol porušený rokovací poriadok. Odobril môj postup, a preto budeme pokračovať otvorením rozpravy, ktorú, samozrejme, teraz otváram. (Reakcia z pléna.) Áno, jasné, máte na to právo. Čiže otváram rozpravu, vážené pani poslankyne, páni poslanci. Písomne do rozpravy prihlásili títo pani poslankyne a páni poslanci. (Reakcia z pléna.) Hneď, ako prečítam tento... (Reakcia z pléna.) Vážené pani poslankyne, páni poslanci, prečítam zoznam prihlásených, potom udelím procedurálny návrh obom poslancom, ktorí sa prihlásili. Do rozpravy sú prihlásení títo páni poslanci ako poverení členovia poslaneckého klubu: pán Miroslav Žiak za SaS, Boris Susko za SMER – SD a Peter Pčolinský za SME RODINA. Ďalší sú prihlásení títo páni poslanci: Peter Pellegrini, Matúš Šutaj Eštok, Denisa Saková, Milan Mazurek, Erik Tomáš, Juraj Blanár, Richard Takáč, Ladislav Kamenický, Dušan Jarjabek, Jana Vaľová, Marián Saloň, Tomáš Šudík a Marián Kéry. V zmysle rokovacieho poriadku, vážené pani poslankyne, páni poslanci, o slovo však požiadali... (Ruch v sále, na predsedníckom pulte zazvonil služobný telefón.) Poprosím, chvíľočku strpenie. V zmysle rokovacieho poriadku požiadali o slovo pán minister financií Matovič a po ňom pán minister vnútra. Ale ešte predtým dva procedurálne návrhy, pán... Prvý, pán poslanec Ondrej Dostál, nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Gabriel Csicsai.
Bugár, Béla, podpredseda NR SR (2010-09-07):
Ďakujem pekne. Pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu za skončenú a zároveň prerušujem rokovanie o tomto bode programu. Ďakujem pekne. Zajtra budeme pokračovať prerokovaním ďalších bodov podľa schváleného programu o 9.00 hodine. Ďakujem. (Prerušenie rokovania o 19.00 hodine.)
Matovič, Igor, poslanec NR SR (2024-02-27):
Povedz, zopakuj, čo si porozprával.
Pollák, Peter, poslanec NR SR (2023-06-22):
Môžem poprosiť čas, alebo dobre. Toto je prichytenie in flagranti pani Cigánikovej, kedy 14. 4. predkladala tento zákon, zároveň 14. 4. vyjde piár článok o vnadách pani Bittó Cigánikovej a môžme sa domnievať, že či to bola náhoda. Ja by som ti chcel, Igor, odkázať, aby si sa vrátil napríklad naspäť do roku 2020, kedy nepodpísala programové vyhlásenie vlády, ktorej bola súčasťou, kvôli tomu, lebo tam nedostala ten bod, ktorý sa týkal zdravotnej poisťovne Penty od Penty, Dôvery. A teraz sa bavme naozaj o tom, že ako účelovo Penta písala piár články Bittó Cigánikovej, ja ti jeden prečítam takisto: „Horúce foto: Bittó Cigániková na nafukovačke v tangáčoch! Saskárka ukázala potetovaný zadok" . Ja neviem naozaj, čo sú to za články pre političku, pre poslankyňu Národnej rady, ak stojí naozaj o to, aby ona vlastne tu lobovala za Pentu, že či sú naozaj vhodné takéto piár články. Poslanca by mala zdobiť jeho práca, nie tangáče alebo vnady, a teraz sa naozaj pýtajme, že čo je úlohou poslankyne Jany Bittó Cigánikovej. Nie náhodou to, aby lobovala za Pentu, aby jej vychádzali takéto články? To naozaj? Ja neviem, kto je politický marketér pani poslankyne Bittó Cigánikovej, ale týmto vie osloviť jedine nejakých úchylákov na internete, ktorí si, ktorí si účelovo vyhľadávajú takéto články alebo fotky pani Bittó Cigánikovej, ale je to obrovská hanba. Obrovská hanba, že 14. 4. 2023 predloží tento návrh zákona, zároveň 14. 4. 2023 vyjde piár článok o vnadách Jany Bittó Cigánikovej. Je to náhoda?
Blaha, Ľuboš, podpredseda NR SR (2024-01-16):
Toto bolo všetko k veci. Hej? Výborne. Takže, pán kolega, teraz poprosíme pána Grendela, ale nie, najskôr nechajme dobehnúť faktické poznámky. Pani poslankyňa Remišová, nech sa páči.
Jurinová, Erika, podpredsedníčka NR SR (2013-09-20):
Ďakujem pekne. To bola jediná prihlásená do rozpravy, to znamená, že vyhlasujem všeobecnú rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Nie. Pán spravodajca? (Reakcia spravodajcu.) Takisto nie. Prerušujem rokovanie o tomto bode programu. Vážení páni poslanci, iba kratučká spomienka, zajtra má pohreb pán Milan Zemko, ktorý bol v prvých slobodných voľbách takisto zvolený za podpredsedu ešte Slovenskej národnej rady. Tak dajme mu svojím spôsobom úctu. Bol to mimoriadne hodnotný človek a zároveň historik. Ešte chcem povedať, že v utorok ráno o 9.00 hodine budeme pokračovať 97. bodom programu, navrhovateľka je pani Gibalová, a potom budeme pokračovať prerušenými bodmi programu. Prajem vám pekný víkend a pekné popoludnie. (Prerušenie rokovania o 14.05 hodine.)
Pfundtner, Edita, poslankyňa NR SR (2017-09-13):
Ďakujem všetkým kolegom za ich reakcie. V krátkosti mi dovoľte reagovať na pána Hegera. Pán Heger, ja s vami súhlasím, že naozaj pri voľbe a menovaní členov správnej rady musíme aj my v parlamente, ale aj vláda, aj prezident postupovať veľmi obozretne. A tých, takých ľudí odborne a kvalitne podkutých posúvať na tieto významné pozície a veľmi dôležité pozície, ktorí nám potom nerobia hanbu. A ja si myslím, že ten môj pozmeňujúci návrh práveže kladie vyššie nároky na odbornosť a profesionalitu členov správnej rady. Pokiaľ ide o reakciu pána Kotlebu, pán Kotleba, ja som nehodnotila históriu, takže neviem, či ste to čítali niekde medzi riadkami, ale z mojich úst vôbec nepadla ani jedna veta o tom, že ja tu idem hodnotiť históriu. Práve to má byť úlohou Ústavu pamäti národa, keď ste ma pozorne počúvali, v úvode som naozaj veľmi presne pomenovala tie úlohy. Takže ja ako politik si to nedovolím. A práveže som vyzvala nato, aby sme sa nesnažili žiadnu politiku, žiadnu ideológiu vtesnať do vecnej diskusie. Snažila som sa naozaj vždy zostať v tej vecnej rovine. A pokiaľ ide o pripomienku pána Dostála a kolegynky Jurinovej, musím povedať, že áno, ja nie som, neviem robiť zázraky, som len zákonodarca a neviem zabezpečiť ani svetový mier. To znamená, že týmto pozmeňujúcim návrhom ja som si takú ambíciu, ako ste mi možno vy vyčítali, že som mohla robiť, som si nedala. Ale čakala som počas tých uplynulých troch mesiacov, že napríklad s takou ambíciou prídete vy. Ďakujem veľmi pekne.
Sulík, Richard, poslanec NR SR (2023-12-06):
Ďakujem pekne. No, Ondrej, ja by som tiež sa chcel toho chytiť, čo si pred chvíľkou spomínal výrok pána ministra práce, že ľudia na to kašlú. Môže byť, pán minister, ale pre vás neplatí len to, na čo ľudia kašlú, nekašlú, pre vás platia aj nejaké pravidlá, napríklad rokovací poriadok, ktorý úplne jasne stanovuje, v ktorých prípadoch môžte použiť skrátené legislatívne konanie. Vaša reakcia na to bola, že teda aj predošlá vláda to robila, áno, robila, sám som to kritizoval, že došlo k masívnemu nadužívaniu skrátených konaní, zdá sa mi, že bolo to trikrát viac ako za, ako ešte jednu vládu skôr. Ale veď vy ste to masívne kritizovali rovnako s tým teda, že už vy to budete robiť lepšie, ako sa patrí a, a postupovať v zmysle pravidiel. Však preto ste to kritizovali v tej predošlej vláde. No a teraz vlastne sa na to odvolávate, že keďže sa to dialo vtedy, tak vy v tom budete pokračovať, a toto jednak nielenže nie je korektný prístup, mali ste teda predtým povedať, že budete pokračovať v tom, čo vám vyhovuje, a budete ignorovať pravidlá. Pred voľbami by to možno pár ľudí, pár ľudí zohľadnilo pri svojej voľbe. Ale teda dúfam, že spoločne, vy aj my, sa dohodneme na tom, že keď už raz pravidlá existujú, tak mali by sme ich dodržiavať, tak prinajlepšom by ste sa mohli o to snažiť alebo aspoň by ste mohli budiť ten dojem, že sa snažíte dodržiavať pravidlá, lebo vy ich tu ignorujete veľmi, veľmi masívne. Ďakujem pekne.
Danko, Andrej, podpredseda NR SR (2024-05-14):
Ďakujem. Pán Pročko, procedurálny.
V. Palko, minister vnútra SR: (2002-11-07):
Vzhľadom na uvedené odporúčam, aby ste s predkladaným vládnym návrhom zákona v rámci jeho ústavného prerokúvania vyslovili súhlas.
Gajdoš, Peter, minister obrany SR (2017-05-09):
Áno. Ak dovolíte, čo sa týka návrhu pána poslanca Hrnka, skutočne ďakujem za podporu. Určite to bude okrem teda, ako tu bolo spomínané, vlasteneckého princípu aj ten motivačný finančný a prispeje to k tomu, aby sme každý rok mohli tak, ako máme v rámci obranného plánovania skalkulované na tých 150 dobrovoľníkov, vykonať výcvik. Len kalkulačne pre pána poslanca Dostála, bude to mať, samozrejme, vplyv na rozpočet z hľadiska, zhruba do 100- tisíc, je to 93 900, s tým, teda že, samozrejme, bude to vykryté z nášho rozpočtu Ozbrojených síl Slovenskej republiky, s ktorým budeme pri obrannom plánovaní počítať aj na ostatné roky. Čo sa týka vašej poznámky, pán poslanec Galko, ďakujem za podporu s tým teda, že už v piatok mám zhodou okolností v Trnave prednášku ohľadom dobrovoľnej vojenskej prípravy, takže tá strategická komunikácia je nastavená a pripravená, máte pravdu, je potrebné sa obracať k mladým ľuďom, aby tá dobrovoľná vojenská príprava bola v povedomí občanov Slovenskej republiky, hlavne mladých ľudí nad 18 rokov, ktorí dosiahli v danom roku 19 rokov. Ďakujem.
Sulanová, Magdaléna, poslankyňa NR SR (2022-11-15):
Ďakujem pekne za slovo. Musím konštatovať, že Roman Mikulec, tak ako to teda už aj bolo konštatované, je odvolávaný ôsmykrát. To znamená už osemkrát tu boli veľmi vážne dôvody na jeho odvolanie. Je na čele rezortu, pod ktorý patrí Policajný zbor. Ja by som teda chcela poukázať na jednu ďalšiu závažnú skutočnosť, ktorá stačí na to, bez ohľadu na tie ostatné dôvody, ktoré boli menované, keď tie opomenieme, že len toto stačí na jeho odvolanie, a síce Policajný zbor, ktorý má na autách heslo Pomáhať a chrániť, za ministrovania Romana Mikulca však miesto ochrany a pomoci občanom je, táto polícia je zneužívaná na prenasledovanie, šikanovanie a dokonca aj fyzické napádanie slovenských občanov, z daní ktorých je polícia platená. V súčasnosti sme dokonca aj svedkami takej absurdnej situácie, že v stanovom mestečku v Kútoch ťažkoodenci za dvomi plotmi ochraňujú a chrá... teda chránia a pomáhajú nelegálnym migrantom parazitujúcim na verejných financiách, na ktoré skladajú občania Slovenskej republiky. Je to absurdné, obludné, amorálne a choré. Toto v minulosti za posledných 30 rokov v histórii Slovenska nemá obdobu. A práve za toto, za tento úpadok, kedy my sme vždy dúfali, že ideme budovať právny štát, ten sa nám nepodarilo, stále skepticky konštatujeme, nie a nie sa dočkať právneho štátu, tak teraz sme sa dostali, nie že budujeme právny štát, ale nastal úpadok, kedy sme sa dostali do situácie, že je na... že za posledných dva a pol roka sa zo Slovenska stáva totalitný systém, ktorý prenasleduje, napáda a šikanuje vlastných občanov.
P. Hrušovský, predseda NR SR: (2003-12-11):
Pani poslankyňa Masácová sa pýta pána ministra zahraničných vecí Eduarda Kukana: „Pán minister, v akom štádiu sa nachádza realizácia Národného programu oficiálnej rozvojovej pomoci?“ Pán minister, máte slovo.
Poliačik, Martin, poslanec NR SR (2014-02-05):
Martin, chváli ťa Štefan Kuffa. (Povedané so smiechom.) Hej? To je, áno, super. Ale som rád, že mi, že si mi, Štefan, pripomenul tú poslednú časť vlastne môjho vystúpenia, takže sa k nej vrátim, je podľa mňa pomýlené, je pomýlené v tom, keď sa staráme o zdravý vývoj detí a čo najlepší vývoj detí, rozlišovať typy rodiny, v ktorých tieto deti žijú. Pretože dieťa potrebuje zdravý harmonický a čo najlepší vývoj bez ohľadu na to, či žije so zosobášeným párom, či žije s párom rodičov, ktorí nie sú zosobášení, alebo že sú druh a družka, či žije s mamou, s otcom, s dvoma mamami, s dvoma otcami, je to úplne jedno. Štát má v prvom rade dbať na to, aby podmienky pre rozvoj takéhoto dieťaťa boli čo najlepšie. A ak by bol takýto návrh zákona úprimný, tak by nerozlišoval, v akom type rodiny tie deti žijú, a nastavoval by podmienky pre každého rovnako. Alebo dajme tomu by boli tie podmienky nastavené iba pre rodiča, ktorý má dieťa do 6 rokov, bez ohľadu na to, či s ním žije sám, alebo s ním žije s partnerom, alebo s partnerkou. To by som bral. Ale opäť, to, že sa to targetuje iba na zosobášené páry, mi proste zaváňa a ja si myslím, že aj pre predkladateľa to, že ho pochváli Štefan Kuffa, by malo byť varovaním... (Prerušenie vystúpenia časomerom.)
Válek, Igor, poslanec NR SR (2023-12-08):
Pán predseda, dajte hlasovať o návrhu zákona ako o celku s odporúčaním gestorského výboru schváliť. Ďakujem.
Paška, Pavol, predseda NR SR (2013-12-04):
(Hlasovanie.) 139 prítomných, 135 bolo za, 4 sa zdržali. Máte súhlas.
Laššáková, Jana, podpredsedníčka NR SR (2012-07-26):
Na vystúpenie pána poslanca sa neprihlásil s faktickou poznámkou žiadny pán poslanec. Teraz odovzdávam slovo pánovi poslancovi Hlinovi. Nech sa páči.
Blaha, Ľuboš, podpredseda NR SR (2023-12-14):
Pani poslankyňa Natália Nash.
Glváč, Martin, podpredseda NR SR (2017-06-20):
Ďakujem veľmi pekne. S faktickými jeden poslanec. Ukončujem možnosť prihlásiť sa. Pán poslanec Heger, nech sa páči.
Laurenčík, Milan, podpredseda NR SR (2021-11-11):
Pán poslanec Eduard Kočiš s faktickou poznámkou.
Grendel, Gábor, podpredseda NR SR (2023-03-30):
Chce zaujať záverečné stanovisko pán spravodajca? Nie. Takže prerušujem rokovanie o tomto bode programu. (Reakcia z pléna.) Tak nech sa páči ešte, pán spravodajca.
Doležal, Andrej, minister dopravy a výstavby SR (2021-06-24):
Nie som si istý, môžem to overiť, ale v prípade týchto veľkých koridorov, o ktorých hovoríte, kde dochádza k 160-kilometrovej rýchlosti, tak na týchto koridoroch sú aj mimoúrovňové križovania, resp. nie sú tam žiadne úrovňové križovania, všetko je tak, aby sa to nekrižovalo s cestami. A nechcem klamať, ale mám pocit, že tam práve to oplotenie je ani nie tak kvôli ľuďom, lebo ľudia si tú cestu na trať vždy nájdu, ale kvôli zveri, takže myslím, že práve na týchto stavbách. Ale, ak mám čas, využijem toto na evanjelizáciu a osvetu, tá trať po Žilinu je, je výnimkou. Na Slovensku máme infraštruktúru v katastrofálnom stave, sú to desiatky rokov, kde tá infraštruktúra, infraštruktúra chátrala, a chceme teraz motivovať občanov, aby používali ekologickú formu dopravy, aby, aby odišli z ciest do vlakov. Tak kľúčom k tomu nie sú vlaky, ale infraštruktúra. Máme prepočty kedy, ak by sme dali dokopy železničnú infraštruktúru aspoň do tej miery, do pôvodných koridorových rýchlostí, to nemusí byť 160, častokrát stačí 90, 100 alebo 110 km/h, lebo dnes tam jazdíme 20. Tak ak by sme dali infraštruktúru do pôvodných koridorových rýchlostí, že by sme dokázali dobehnúť ten obrovský údržbový dlh, tak by sme so súčasným objemom vlakov a personálu dokázali prevoziť dvojnásobný počet cestujúcich. Dnes vozíme 75 mil. ročne. Vedeli by sme previesť 150 mil. ročne len tým, že by sme zvýšili frekvencie vlakov na zrekonštruovanej infraštruktúre. Prepáčte, že som zneužil túto otázku na takúto formu evanjelizácie. Ďakujem.
Šefčík, Marek, poslanec NR SR (2023-03-22):
Ďakujem, ďakujem za slovo, pán predseda. V rozprave k návrhu zákona vystúpil pán predkladateľ. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3. písm. c) zákona o rokovacom poriadku prerokovať predložený návrh zákona v druhom čítaní.
Antal, Peter, poslanec NR SR (2018-02-06):
Pani kolegyňa, vyjadrím sa len k tomu spôsobu sanácie. Dobre viete, že ak by došlo k inému spôsobu sanácie, to znamená, premiestneniu, spracovaniu, atď., tam by došlo k posudzovaniu, k veľkému posudzovaniu vplyvu na životné prostredie, lebo tam by došlo opäť k ohrozeniu životného prostredia, a tam by sme sa nebavili o tom, či malá alebo veľká EIA. Tam by bola veľká EIA a myslím si, že vzhľadom na odpor verejnosti, kdekoľvek by to išlo, by to veľmi, veľmi, veľmi dlho trvalo. Čiže ak tento proces, hovoríme, že je lacnejší na jednej strane, tak je určite aj kratší, alebo tento spôsob sanácie. Ministerstvo má vyčlenené to, čo som na výbore počul, asi 180 mil., teda, ktoré má isté na sanáciu takýchto environmentálnych záťaží. A ten druhý spôsob by minul, a to by, neviem, či by bolo dosť peňazí, ešte aj týchto 180 mil., by minul všetky prostriedky. Takže to je len k tomu spôsobu.
Martvoň, Anton, poslanec NR SR (2015-11-11):
Ďakujem pekne, pán predseda. Vážená kolegyňa poslankyňa, ja by som chcel zareagovať po tej právnej stránke na to, čo ste povedali, že ide o nepriamu novelu. Tu vás chcem upozorniť na to, že nejde o nepriamu novelu. Keď je návrh zákona, ktorý mení aj ďalšie zákony, a tie ďalšie zákony sú označené jasným článkom II až, povedzme, XV a sú teda jasne označené, nejde o nepriamu novelu. Nepriama novela je vtedy, keď v texte jedného zákona zmeníte aj druhý zákon bez toho, že by ste ho osobitne označili. Ale v tomto prípade ide o štandardnú legislatívnu techniku, ktorá dokonca ešte aj s predmetom toho vládneho návrhu zákona súvisí. Čiže nejde o nepriamu novelu a z pohľadu právneho je to absolútne v poriadku. To je iba toľko z mojej strany.
Zmajkovičová, Renáta, podpredsedníčka NR SR (2013-12-03):
Faktické poznámky na vystúpenie pána poslanca nie sú. Chcem sa spýtať, pán minister, keďže je po 19.00 hodine, záverečnú, záverečné slovo? Ďakujem. Pani spravodajkyňa? Nie. Ďakujem. Prerušujem rokovanie o tomto bode programu. A, kolegyne, kolegovia, zajtra začíname o deviatej vládnym návrhom zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú nové zákony. Želám všetkým ešte pekný večer. (Prerušenie rokovania o 19.00 hodine.)
Taraba, Tomáš, podpredseda vlády SR a minister životného prostredia SR (2024-09-17):
Ďakujem veľmi pekne, vážený pán predsedajúci. Návrh zákona je veľmi jednoduchý, ktorý hovorí v podstate o uľahčení realizácie a implementácie tých častí, ktoré súvisia najmä s využívaním vodnej v podstate, alebo vodných zdrojov elektrickej energie s tým účelom, aby nedochádzalo k dvojitému započítavaniu, keďže ide o v podstate cirkuláciu tej istej vody. To, čo hneď, vopred poviem, prišiel na výbor pozmeňujúci návrh, ktorý rieši jednu otázku, bez toho, aby sme tu z toho robili teraz revolúciu zo štyridsiateho ôsmeho o najväčšom vyvlastňovaní v dejinách Slovenska. Chcem povedať, že my máme veľmi jasný zákon o vyvlastňovaní a vieme vyvlastniť úplne všetko, čo je pre verejnú potrebu alebo pre verejné blaho a má to ekonomický dôvod. To znamená, že ten zákon je veľmi efektívny. Dokonca táto vláda ho ešte rozšírila na strategické štátne investície. Takže tam nie je žiaden absolútny dôvod, aby sme vychádzali z toho, že my potrebujeme ešte nejaký v tomto iný zákon. Ale to, čo potrebujeme riešiť, je, že na Slovensku máme vodné toky a pod tými vodnými tokmi, samozrejme, že sú parcely a existujú skupiny, ktoré skupujú takmer zadarmo tie parcely pod vodnými tokmi, však kto by ich nepredal, však načo niekomu je niekde pod riekou mať pozemok. No a následne tieto skupiny sa snažia vypaľovať štát, že má začať platiť nájomné za to, že prechádza voda. Takže myslím si, že každý, kto si vie narátať do päť, tak by mal rozumieť tomu, že je v záujme teda štátu, aby sa vedel veľmi účinným a efektívnym spôsobom v tých prípadoch dostať aj k tým pozemkom, cez ktoré idú verejné toky. A preto aby nevznikol žiaden, by som povedal, vedľajší, nejaké podozrenie, že chceme vyvlastňovať od vodného toku až po Tatry všetko. Pretože áno, sú niekde nejaké komunikácie pri nejakých tokoch, ktoré boli postavené a sú tam sporné vlastnícke vzťahy typu, či to patrí obci, nepatrí obci, v Gabčíkove sú nejaké také trasy, kde napríklad vodohospodárska výstavba by sa lepšie o ne vedela starať, aj v prípade napríklad aj takýchto vecí, ako sú teraz povodne. Absolútne v pohode s tým vieme žiť, že nebude tam teda spomenuté, že ide o nejaké priľahlé oblasti, ktoré sú využívané, pretože, ako hovorím, máme absolútne efektívny a platný zákon vyvlastňovací, ktorý budeme vedieť na takéto prípady uplatniť. Takže som aj poprosil poslancov, aby predložili pozmeňujúci návrh, kde teda bude spomenuté, že to jedno slovíčko odtiaľ vypadne a nemení to tú podstatu v ničom, že je v záujme štátu, aby nebol vypaľovaný kadejakými priekupníkmi, ktorí skupujú pozemky pod vodnými priehradami, pod tokmi a potom posielajú aj na tie podniky, ktoré dnes Slovensku tak výrazne vidíme, že výrazne pomáhajú pri boji s povodňami, aby ich finančne neodčerpávali. Takže kto má záujem na verejnom záujme, tak ten zákon určite veľmi rád podporí. Ďakujem pekne.
Grendel, Gábor, podpredseda NR SR (2021-06-30):
Pán poslanec Eduard Kočiš s faktickou.
Kaliňák, Robert, poslanec NR SR (2011-07-13):
Pán predseda, mám iba vážne pochybnosti o tom, či bola dodržaná procedúra, pretože sme nehlasovali o skrátení lehoty do postúpenia do tretieho čítania a 24-hodinová lehota neuplynula, pretože sa hlasovalo včera o 17.00 hodine poobede.
Sulík, Richard, predseda NR SR (2010-12-01):
Ďakujem pekne. Dávam slovo spoločnému spravodajcovi z výboru pre sociálne veci poslancovi Zoltánovi Horváthovi, aby informoval Národnú radu o výsledku rokovania výborov. Nech sa páči.
Zemanová, Anna, poslankyňa NR SR (2022-02-25):
Ďakujem pekne. Pán poslanec Fico, ste predsedom veľkej strany SMER, ktorá má aj ďalekú, hlbokú históriu, a ja som rada, že ste sa pridali a že vaša strana zahlasovala za uznesenie, kde sa odsudzuje anexia Ukrajiny. Len treba si uvedomiť, že táto vojna, ktorá sa rozpútala v Ukrajine, má dva rozmery. Jeden je ten, ktorý priamo ohrozuje ľudské životy. Sú to útoky fyzického charakteru, bomby, streľba a podobne, ale tá vojna má ešte aj ďalšiu dimenziu. To je totižto ďalšia vojna, ktorá je kybernetická, je to vojna, ktorá je založená na dezinformáciách a šírení hoaxov na všetkých úrovniach. Tí konšpirátori sú v rôznych stupňoch riadenia, nie je to len Rusko, ale naozaj tá sieť ľudí, ktorí šíria takéto dezinformácie rôznymi spôsobmi, je veľmi sofistikovaná. A toto je obrana proti dezinformačnej vojne. My vieme Ukrajincom pomôcť humanitárne, finančne, aj, čiastočne aj vojensky podľa kapacít, ale zastaviť vojnu dezinformačnú, tak na to treba tiež mať svoje zbrane. A jedna z tých zbraní je práve tento zákon, ktorý sa má prijímať. To nie je svojvoľné vypínanie nejakých serverov, kto si čo zmyslí. Ten proces je tam jasne upravený, na pokyn polície po prešetrení, preverení, či naozaj ide o dezinformačný mail, tak, dezinformáciu, tak sa vlastne vypne.
K. Tóthová, poslankyňa: (2008-11-27):
Pani poslankyňa, ešte jednu takú osobnú pripomienku. Povedali ste, aby sme prejavili humánne cítenie. Môžem vás ubezpečiť, že viacerí, ktorí tu sedíme, máme humánne cítenie, vrátane k našim občanom, ktorých tiež treba riešiť. A čo som interpelovala minulé volebné obdobie, bezdomovcov. (Vystúpenie prerušené časomierou.)
Žiga, Peter, podpredseda NR SR (2024-01-16):
Pán poslanec Dubéci. Aha, vy máte procedurálny, potom vám dám na záver po faktických poznámkach. Pani poslankyňa Luščíková.
Pellegrini, Peter, predseda NR SR (2015-09-30):
Ďakujem pekne. Na vaše vystúpenie, pán poslanec, žiadna faktická poznámka. Vyhlasujem všeobecnú rozpravu za skončenú. Pán navrhovateľ sa nechce vyjadriť. Pán spravodajca takisto. Prerušujem rokovanie o tomto bode programu. Dám teraz slovo pánovi poslancovi Jánovi Hudackého, aby uviedol v prvom čítaní návrh poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona o ochrane subdodávateľov pri verejnom obstarávaní, o zavedení elektronickej fakturácie vo verejnom obstarávaní a o zmene a doplnení niektorých zákonov v znení neskorších predpisov (tlač 1744). Návrh na pridelenie na prerokovanie výborom je v rozhodnutí č. 1757. Nech sa páči, pán navrhovateľ, máte slovo.
Vaľová, Jana, poslankyňa NR SR (2012-08-01):
Ďakujem aj ja.
Kollár, Boris, predseda NR SR (2022-02-18):
S ďalšou faktickou pani poslankyňa Kozelová.
Petro, František, poslanec NR SR (2014-02-04):
Ďakujem pekne. Vážený pán predseda, kolegyne, kolegovia, vážený pán minister, navrhujem bod 81 spoločnej správy vyňať na samostatné hlasovanie. Vzhľadom na to, že bod 98 spoločnej správy zahŕňa osobitnú úpravu účinnosti, je potrebné bod 81 spoločnej správy vyňať na osobitné hlasovanie, keďže je duplicitný s bodom 98 spoločnej správy. Ďakujem, skončil som.
Grendel, Gábor, podpredseda NR SR (2020-04-23):
(Zaznievanie gongu.) Panie poslankyne, páni poslanci, vyhlasujem verejné a tajné hlasovanie za skončené. V schôdzi budeme pokračovať po spočítaní hlasov vyhlásením výsledkov. (Prestávka. Spracúvanie výsledkov verejného a tajného hlasovania.)
P. Paška, predseda NR SR: (2009-09-10):
(Hlasovanie.) 130 prítomných, 76 za, 29 proti, 24 sa zdržalo a 1 nehlasoval. Schválili sme vládny návrh novely zákona č. 386 Z. z. o štátnom dlhu a štátnych zárukách. Pán poslanec Rehák uvedie hlasovanie v prvom čítaní o vládnom návrhu zákona o akreditácii orgánov. Je to tlač 1174. (Hlasovanie o v ládnom návrhu zákona o akreditácii orgánov posudzovania zhody a o zmene a doplnení niektorých zákonov.)
Hudacký, Ján, poslanec NR SR (2014-11-09):
Ďakujem pekne, pán predseda. Vážený pán minister vnútra, rozhovorili ste sa teda dosť doširoka, ja si myslím, a možno by bolo lepšie, keby ste sa viac držali toho vášho rezortu a hlavne riešenia množstva káuz, ktoré sú spojené aj s touto vládou. Okrem iného teda ste hovorili aj o odkúpení materskej spoločnosti SPP, aké to bolo výhodné pre túto krajinu. Ja si to vôbec nemyslím. Myslím si, že teda to bolo nezmyselné rozhodnutie. Vyhodili ste zbytočne 60 mil. eur za odkúpenie tejto materskej spoločnosti, pričom každý rok táto materská spoločnosť bude niesť na svojich pleciach takmer 80 mil. eur ročne. To všetkého, samozrejme, budú musieť zaplatiť daňoví poplatníci, teda aj tí, ktorým naoko prostredníctvom cien za plyn šetríte ich rozpočty. Štát mohol a mal regulovať cenové návrhy vo valnom zhromaždení SPP, kde mal v podstate majoritu 51 %. Čiže nebolo vôbec treba odkupovať materskú spoločnosť. Naviac, ceny plynu a vôbec energií sú regulované regulačným úradom ÚRSO, a nie Úradom vlády. Takže skutočne táto transakcia bola nezmyselná. Ak ste teda niekoho odbremenili týmto spôsobom, odkúpením tohto podielu, tak odbremenili ste predovšetkým minoritného investora, súkromného investora, ktorý si skutočne teraz môže deliť len zisky z niektorých dcérskych spoločností, predovšetkým z Eustreamu. Ďakujem pekne.
Laurenčík, Milan, podpredseda NR SR (2021-11-23):
Pán poslanec Jozef Pročko s faktickou poznámkou.
Danko, Andrej, predseda NR SR (2016-06-14):
Ďakujem. Pán poslanec Marian Kotleba.
Laššáková, Jana, podpredsedníčka NR SR (2012-07-24):
Pán poslanec Hambálek, nech sa páči.
Blanár, Juraj, podpredseda NR SR (2023-02-03):
Štyri faktické poznámky na vaše vystúpenie. Pani spravodajkyňa Vorobelová ako prvá.
Číž, Miroslav, podpredseda NR SR (2015-02-10):
Pán poslanec Kuffa.
Hrnčiar, Andrej, podpredseda NR SR (2017-03-29):
Pán poslanec Viskupič, upokojte sa!
Blanár, Juraj, podpredseda NR SR (2021-06-16):
Páni poslanci, tak počúvajme sa. Každý ste mali možnosť s faktickou poznámkou povedať svoj názor, tak dajte priestor aj tým druhým. Ďalší s faktickou poznámkou – pán poslanec Marek Kotleba, nech sa páči.
Vons, Peter, poslanec NR SR (2023-03-14):
Ďakujem, pán predseda. Vážené dámy, vážení páni, predkladám vám správu, informáciu o výsledku prerokovania zákona zo 6. decembra 2022, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1345). Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila zákon zo 6. decembra 2022, ktorým sa dopĺňa zákon č. 135/1961 Zb. o pozemných komunikáciách v znení neskorších predpisov, na opätovné prerokovanie Národnou radou Slovenskej republiky. Vo svojom rozhodnutí z 22. decembra 2022 uviedla dôvody na vrátenie zákona. Prezidentka Slovenskej republiky neuvádza pripomienky s navrhovaným konkrétnym znením, ale navrhuje, aby Národná rada Slovenskej republiky po opätovnom prerokovaní zákon neprijala ako celok. Predseda Národnej rady Slovenskej republiky rozhodnutím č. 1407 z 11. januára 2023 pridelil predmetný vrátený zákon na prerokovanie ústavnoprávnemu výboru a výboru pre hospodárske záležitosti, ktorý určil ako gestorský výbor. Lehotu na prerokovanie vráteného zákona vo výboroch vrátane v gestorskom výbore určil do začiatku rokovania schôdze Národnej rady v tomto, o tomto, Slovenskej republiky o tomto návrhu. Uvedené výbory prerokovali predmetný vrátený zákon a zaujali tieto stanoviská: Ústavnoprávny výbor prerokoval vrátený zákon dňa 24. januára a neprijal uznesenie, keďže návrh uznesenia nezískal nadpolovičnú väčšinu všetkých poslancov. Výbor pre hospodárske záležitosti prerokoval vrátený zákon dňa 30. januára 2023 a neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov. Návrh spoločnej správy výborov vrátane záverečného stanoviska k vrátenému zákonu prerokoval gestorský výbor na svojej 137. schôdzi dňa 30. januára 2023. Gestorský výbor neschválil spoločnú správu výborov, nakoľko návrh nezískal potrebný súhlas nadpolovičnej väčšiny všetkých členov výboru. Predseda výboru ma poveril, aby som predložil, aby som predložil Národnej rade Slovenskej republiky predmetnú informáciu a predkladal návrh na ďalší postup. Pán predsedajúci, skončil som. Otvorte, prosím, rozpravu.
Glváč, Martin, podpredseda NR SR (2018-06-21):
S reakciou na faktické poznámky, pani poslankyňa Kiššová, nech sa páči.
P. Hrušovský, predseda NR SR: (2004-09-23):
Pán starosta Bajan, prosím, aby ste z balkóna neovplyvňovali hlasovanie poslancov. (Hlasovanie.) 144 prítomných, 61 za, 34 proti, 46 sa zdržalo, 3 nehlasovali. Návrh sme neschválili. Prosím ďalší návrh.
Šípošová, Janka, poslankyňa NR SR (2014-12-10):
Ďakujem veľmi pekne. Nemám vlastne na čo reagovať, len by som rada povedala, že tu mám pozvánky na podujatie, ktoré sa bude konať dnes o 18.00 hodine v Poľskom inštitúte. Tak, nech sa páči, môžete si z nich zobrať tí, ktorí majú oň záujem.
Pollák, Peter, poslanec NR SR (2021-05-05):
Ďakujem pekne za slovo, pán predsedajúci. Vážené pani poslankyne, páni poslanci, zmyslom novely zákona č. 138/2017 Z. z. o Fonde na podporu kultúry národnostných menšín je naša snaha odstrániť niektoré nedostatky, ktoré v rámci fondu od založenia existovali a ktoré sa mohli aj v minulosti zneužiť pre osobný prospech vybraných osôb. Cieľom novely zákona je teda transparentnejšie čerpanie financií z fondu, ktoré sa budeme snažiť dosiahnuť odstránením konfliktu záujmov a tiež vytvorením podmienok pre čerpanie finančných zdrojov iba organizáciám, ktoré ich dokázateľne využijú na podporu kultúry národnostných menšín. Návrh zákona teda mení podmienky, ktoré musí splniť organizácia príslušnej národnostnej menšiny, aby bola oprávnená navrhovať svojho zástupcu, ktorý sa zúčastní na zhromaždení organizácií príslušnej národnostnej menšiny, na ktorom sa volia členovia jednotlivých odborných rád. Totiž v minulosti sa stalo, že za peniaze z fondu čerpali... že sa peniaze z fondu čerpali eseročkami, ktoré tieto zdroje využívali aj na obchodný rozvoj samotnej spoločnosti, nielen na rozvoj kultúrnych národnostných menšín, čo je zmyslom fondu. Fond ale nikdy nemal vytvárať podmienky na rozvoj podnikateľskej činnosti. Vo fonde sa navyše ovplyvňoval spôsob výberu organizácií, ktoré dostanú dotácie, cez členstvo v odborných radách. Do týchto rád, ktoré rozhodujú o finančnej podpore daných projektov, sa dostali ľudia blízki určitým obchodným spoločnostiam či neziskovým organizáciám žiadajúcim finančnú podporu podľa medializovaných informácií. Vo viacerých prípadoch sa teda stalo, že členovia odborných rád si sami odklepli peniaze pre svoje vlastné organizácie, za ktoré sa nepriznávali a nevideli v tom problém. Na odstránenie nedostatkov, ktoré spôsobili netransparentnosť čerpania finančných prostriedkov z fondu, tento návrh zákona definuje tzv. kultúrnu organizáciu národnostnej menšiny. Do tohto typu organizácií bude patriť len občianske združenie, nezisková organizácia, nadácia, záujmové združenie právnických osôb a neinvestičný fond. Z možnosti ovplyvňovať čerpanie fondu sa teda vylučujú obchodné spoločnosti, ktoré nespĺňajú podmienky, aby sa mohli stať kultúrnymi organizáciami národnostných menšín. Návrh zákona rovnako vytvára register kultúrnych organizácií, do ktorého sa tieto kultúrne organizácie môžu hlásiť, ak preukázateľne a najmä aktívne pôsobia vo vybraných kultúrnych oblastiach daných zákonom minimálne dva roky. Vďaka tejto novele sa teda o vytváranie odborných rád, ktoré následne odporúčajú čerpanie financií z fondu na konkrétne projekty, budú môcť uchádzať len kultúrne organizácie národnostných menšín. Ďakujem pekne.
Laurenčík, Milan, podpredseda NR SR (2021-11-02):
Ďakujem. Prosím, zaujmite miesto pre spravodajcu. Do rozpravy pôjdete ako druhý, pretože sa prihlásil pán navrhovateľ. Rovno si to poznačím. Ja teraz otváram rozpravu, do ktorej som dostal aj písomnú prihlášku, za poslanecký klub SMER – SD sa prihlásil pán poslanec Richard Takáč a ako jednotliví rečníci pán poslanec Radovan Kazda, Ján Mičovský, Filip Kuffa, Miroslav Suja. Pán Takáč, iba raz môžete byť prihlásený. Pri Miroslavovi Sujovi končíme. A ako prvý v rozprave vystúpi pán navrhovateľ. Nech sa páči, máte slovo.
Grendel, Gábor, podpredseda NR SR (2022-05-06):
Ďakujeme. Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca takisto nie. Prerušujem rokovanie o tomto bode programu. Ďalej nasleduje prvé čítanie o návrhu poslancov Martina Beluského a Petra Krupu na vydanie zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov. Návrh zákona je uverejnený ako tlač 983. Návrh na jeho pridelenie na prerokovanie výborom je v rozhodnutí č. 1022. Dávam slovo pánovi poslancovi Martinovi Beluskému, aby návrh zákona uviedol. (Rokovanie o návrhu poslancov Národnej rady Slovenskej republiky Martina Beluského a Petra Krupu na vydanie zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov , tlač 983.)
Ľ. Kaník, minister práce, sociálnych vecí a rodiny SR: (2003-07-03):
Účelom vládneho návrhu zákona je riešiť výkon štátnej správy v oblasti sociálnych vecí, rodiny a služieb zamestnanosti po zániku okresných úradov a zrušení Národného úradu práce, najmä určiť právne rámce orgánov štátnej správy a ich činnosti, zjednodušiť administratívu, skvalitniť výkon poskytovania služieb v uvedených oblastiach, čím sa spružní aj trh práce a zefektívni a sprehľadní využitie verejných prostriedkov. Predložený návrh zákona upravuje zriadenie, postavenie a pôsobnosť orgánov štátnej správy v oblasti sociálnych vecí a rodiny, ako aj v oblasti služieb zamestnanosti, a to v rámci reformy inštitúcií sociálneho systému a trhu práce. Ministerstvu ako ústrednému orgánu štátnej správy sa rozširuje riadiaca a vecná pôsobnosť a ustanovuje sa aj časť kompetencií, ktoré v súčasnosti vykonáva ministerstvo ako orgán zabezpečujúci politiku trhu práce podľa zákona Národnej rady Slovenskej republiky č. 387/1996 Z. z. Navrhuje sa zákonom zriadiť Ústredie sociálnych vecí a služieb zamestnanosti ako rozpočtovú organizáciu, finančne zapojenú na rozpočet ministerstva. Ústredie bude plniť úlohy podľa osobitných predpisov, ako aj ďalšie úlohy spojené s riadiacou a organizačnou pôsobnosťou. Rovnako sa navrhuje zákonom zriadiť územné úrady sociálnych vecí a služieb zamestnanosti s miestnou pôsobnosťou pre územný obvod jedného alebo viacerých okresov v rámci územného obvodu kraja. Spojením verejnoprávnej inštitúcie Národného úradu práce a sociálnych odborov okresných úradov sa navrhuje v prechodných ustanoveniach riešiť nielen prechod majetku, ale aj prechod práv a povinností z pracovnoprávnych vzťahov zamestnancov vykonávajúcich verejnú službu a prechod práv a povinnosti zo štátnozamestnaneckého pomeru štátnych zamestnancov služobných úradov, ktorými sú krajské úrady a okresné úrady. V súvislosti s predkladanou právnou úpravou v nadväznosti na zriadenie orgánov štátnej správy v oblasti sociálnych vecí, rodiny a služieb zamestnanosti sa tiež navrhuje zmeniť a doplniť ďalšie zákony. Ďakujem za pozornosť, to je všetko. P. Rusko, podpredseda NR SR: Ďakujem pekne pánovi ministrovi. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Kláre Sárközy. Nech sa páči.
M. Hort, podpredseda NR SR: (2008-11-05):
S faktickými poznámkami na vystúpenie pána poslanca Kuruca sa prihlásili dvaja poslanci, pán poslanec Pavol Kubovič, pán poslanec Pavol Frešo. Uzatváram možnosť prihlásiť sa s reakciou vo faktickej poznámke na predrečníka. A slovo má vo faktickej poznámke pán poslanec Pavol Kubovič. Nech sa páči.
M. Číž, podpredseda NR SR: (2008-12-03):
(Hlasovanie.) 131 prítomných, 129 za, 2 nehlasovali. Konštatujem, že sme schválili návrh novely zákona č. 85/2005 Z. z. o politických stranách a politických hnutiach . Ďakujem pán spravodajca Petrák. Pristúpime teraz k hlasovaniu v druhom čítaní o návrhu poslancov Národnej rady Slovenskej republiky Rudolfa Pučíka, Maroša Kondróta, Mariana Kovačócyho na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) a mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov (tlač 794). Pán poslanec Jasaň ako spravodajca, prosím, uvádzajte hlasovanie.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 138 poslancov, za 94, proti 10, zdržalo sa 34. Konštatujem, že sme tento návrh schválili. Pristúpime k hlasovaniu o návrhu na voľbu člena Rady pre rozpočtovú zodpovednosť (tlač 964). Dávam slovo predsedovi výboru pre financie a rozpočet poslancovi Mariánovi Viskupičovi, aby hlasovanie o návrhu uznesenia uviedol. (Ruch v sále.)
Kollár, Boris, predseda NR SR (2022-09-21):
Prezentujme sa a hlasujeme. (Hlasovanie.) Prítomných 140 poslancov, za 124, proti žiadny, zdržalo sa 6, nehlasovali 10. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.